**91.§**

# Par Jāņa Latiša iecelšanu Ogres novada pašvaldības Ogresgala pagasta pārvaldes vadītāja un Ogres novada pašvaldības aģentūras „Rosme” direktora amatā

Izskatot Jāņa Latiša 2014. gada 17. decembra iesniegumu (reģistrēts 2014. gada 17. decembrī Nr.1-22/424) un izvērtējot likuma „Par interešu konflikta novēršanu valsts amatpersonu darbībā” 7. panta piektās daļas 4. punktā noteiktos ierobežojumus*(valsts un pašvaldību iestāžu vadītājiem un pagastu pārvalžu vadītājiem novadu pašvaldībās ir atļauts savienot valsts amatpersonas amatu tika ar citu amatu valsts vai pašvaldības institūcijā, ja to savienošana nerada interešu konfliktu un ir saņemta tās valsts amatpersonas vai koleģiālās institūcijas rakstveida atļauja, kura attiecīgo personu iecēlusi, ievēlējusi vai apstiprinājusi amatā)* Ogres novada pašvaldības dome secina, ka Ogres novada pašvaldības Ogresgala pagasta pārvaldes vadītāja un Ogres novada pašvaldības aģentūras „Rosme” direktora amatu savienošana nerada interešu konfliktu.

Pamatojoties uz Valsts pārvaldes iekārtas likuma 37. panta pirmo daļu, likuma „Par pašvaldībām” 21. panta pirmās daļas 9., 13. punktu un 69.2 pantu, Publisko aģentūru likuma 21. panta trešo daļu, Ogres novada pašvaldības 2014. gada 18. decembra saistošo noteikumu Nr.36/2014 „Ogres novada pašvaldības nolikums” 19. punktu, Ogres novada pašvaldības domes 2014. gada 18. decembra lēmumu (protokols Nr.29; 39.§) „Par Ogres novada pašvaldības domes priekšsēdētāja, viņa vietnieku un Ogres novada pašvaldības centrālās administrācijas „Ogres novada pašvaldība” amatu un amatalgu likmju saraksta apstiprināšanu”, Ogres novada pašvaldības domes 2014. gada 20. februāra lēmumu (protokols 4; 29.§) „Ogres novada pašvaldības aģentūras „Rosme” personāla amatu un amatalgu likmju saraksts”,

**balsojot: PAR –** 15 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, I.Tamane), **PRET** – nav, **ATTURAS** – nav,

Ogres novada dome **NOLEMJ:**

1. **Ar 2015. gada 1. februāri** iecelt Jāni Latišu par Ogres novada pašvaldības Ogresgala pagasta pārvaldes vadītāju, nosakot amatalgu EUR **1182,-** mēnesī (1. amata saime, II A līmenis, 13. mēnešalgu grupa, amatalgas likme EUR 542 - 1917).
2. **Ar 2015. gada 1. februāri** iecelt Jāni Latišu par pašvaldības aģentūras „Rosme” direktoru, nosakot amatalgu EUR 468**,-** mēnesī (3.amata saime, III līmenis, 13. mēnešalgu grupa, amatalgas likme EUR 360 - 1174).
3. Kontroli par lēmuma izpildi uzdot Ogres novada pašvaldības centrālās administrācijas „Ogres novada pašvaldība” vadītājam.

*Lēmums stājas spēkā 2014. gada 19. decembrī.*